Kiñeke mu, kiñe griego feypin mülelu Biblia mew rulpadungungey "iglesia", welu tüfa ayükey ñi feypial kiñe trawünche kam kiñe trokiñche poyekefilu ta Ngünechen. Tüfachi dungu küpa feypikelay kiñe ruka chew ñi trawüluwal.
Ngüneduamnge tüfa: tati apostol Pablo wirintukufilu tati pu kristiano mülelu Roma mew, 'lemoria' pifi kiñe kurewen, Akila ka Prisila, kafey feypi tüfa: "Lemoria piafimün tati pu che trawüluwkelu [iglesia, Nueva Versión Internacional] Prisila engu Akila ñi ruka mew" (Romanu 16:5). Pablo 'lemoria' feypikelafi ta kiñe ruka, welu may 'lemoria' pifi ta kiñe trokiñche, tati trawünche mülelu ti ruka mew. *
Feymu, üytukelafiyiñ iglesia chew taiñ poyekefiel ta Chaw Ngünechen, welu may Trawünwe Ruka üytukefiyiñ.
Trawünwe Ruka tati pu Dungukelu Iney Ngen Jewba, ¿chumngelu femngechi üytukefiyiñ?
Mangeluwayiñ tami amual pu Dungukelu Iney Ngen Jewba ñi Trawünwe Ruka doy püllelelu eymi mu, femngechi kimaymi chem ñi femngekeel taiñ trawün mu.